980ผ่านยากสลับมาเล่นหุ้นยาง-อาหาร
นักวิเคาระห์ชี้ 980 ผ่านยาก สลับมาเล่นหุ้นยาง-อาหาร
7 ต.ค. 2553

นักวิเคาระห์ชี้ 980 ผ่านยาก สลับมาเล่นหุ้นยาง-อาหาร
ตลาดหุ้นบวกไปกว่า 4 จุดขึ้นไปสูง 983.37 จุด แต่ก็ถูกแรงขายหุ้นตัวใหญ่ออกมาส่งผลให้ดัชนีลดลงไป5จุดเศษ ดัชนีหุ้นเคลื่อนไหว974 จุด และมีแรงซื้อสลับเข้าไปในกลุ่มเกษตรและอาหารนำโดยธุรกิจยาง บริษัท ศรีตรังแอโกรอินดัสทรี(STA) บวก60 สตางค์ซื้อขายแถว21.80 บาท รวมถึงหุ้นน้ำมันพืชไทย(TVO) และเก็งกำไรหุ้นตัวเล็กตัวน้อย
มาร์เก็ตติง กล่าวว่า ยางเป็นสินค้าโภคภัณฑ์ ราคามีแนวโน้มปรับตัวขึ้นเช่นเดียวกับราคาน้ำมันดิบล่วงหน้าในตลาดโลก จะส่งผลให้ผลกำไรของบริษัทในธุรกิจนี้ทั้ง STA และTRUBB(บริษัทไทยรับเบอร์ลาเท็คซ์คอร์ปอเรชั่น(ประเทศไทย)เพิ่มขึ้น แม้ว่าผลประกอบการไตรมาส2ที่ผ่านมาจะดีขึ้นมามากแล้วก็ตาม 
นอกจากนี้ ระหว่างวันที่ 28-29 ก.ย.ที่ผ่านมา บริษัทหลักทรัพย์พัฒนสินซึ่งมีกลุ่มโนมูระ ยักษ์ใหญ่ญี่ปุ่น เป็นผู้ถือหุ้นใหญ่ได้ไปผู้บริหารบริษัทจดทะเบียนในกลุ่มเกษตรและอาหาร  เช่น TVO ไปโรดโชว์ที่สิงคโปร์ปรากฎว่าได้รับการตอบรับเป็นอย่างดี จึงให้คำแนะนำ ซื้อ ราคาเป้าหมาย 27.60 บาท          "TVO ไปโรดโชว์ครั้งแรกในต่างประเทศ ซึ่งนักลงทุนต่างประเทศให้ความสนใจเข้าพบเป็นจำนวนมาก เพราะธุรกิจสกัดกากถั่วเหลืองและน้ำมันถั่วเหลืองเป็นที่สนใจตามแนวโน้มความต้องการอาหารและสินค้าเกษตรของโลกที่ปรับตัวเพิ่มขึ้น แต่การล๊อกราคาถั่วเหลืองล่วงหน้าที่ทำไปเพียงแค่สิ้นปีนี้อาจทำให้นักลงทุนกังวลถึงต้นทุนของ TVO แต่เราคิดว่าการเพิ่มกำลังการผลิตและตั้งราคาขายกากถั่วเหลืองที่ยังมีพรีเมียม ยังเป็นประเด็นการลงทุนใน TVO ระยะสั้นแนะนำซื้อเมื่ออ่อนตัว เนื่องจากราคาถั่วเหลืองในตลาดชิคาโกกำลังปรับตัวขึ้น" ส่วนการไปโรดโชว์ในต่างประเทศของSTA ครั้งนี้ก็ถือเป็นครั้งแรกเช่นกัน ซึ่งนักลงทุนต่างประเทศให้ความสนใจมาก เพราะ STA กำลังจะเข้าจดทะเบียนในตลาดหลักทรัพย์สิงคโปร์ และธุรกิจยางเป็นที่สนใจของนักลงทุนเนื่องจากมีอุปสงค์ที่เติบโตตามธุรกิจรถยนต์ในจีน  อย่างไรก็ตาม ระยะสั้นราคาหุ้น STA อาจอ่อนตัวลง เนื่องจากนักลงทุนอาจกังวลว่าการประกาศเพิ่มค่าสงเคราะห์ยางจะทำให้ต้นทุนของ STA เพิ่มขึ้น นอกจากนี้กำไรสุทธิของ STA ในไตรมาส3เทียบกับไตรมาส2จะอ่อนตัวลง ตามฤดูกาล 
สำหรับการลงทุนระยะยาว เราแนะนำ ซื้อหุ้น STA ด้วย ราคาเป้าหมายปีหน้าที่ 24.50 บาท  เพราะภาวะ ปริมาณการผลิต ในอุตสาหกรรมยางจะทำให้ STA มีอำนาจการต่อรองราคาต่อลูกค้า ประกอบกับ ความต้องการยาง ในจีนยังมีโอกาสเติบโตมาก
ขณะเดียวกันพัฒนสินให้น้ำหนักการลงทุนหุ้นบริษัทเจริญโภคภัณฑ์อาหาร(CPF) เท่ากับตลาดและให้ราคาเป้าหมาย 27 บาท